
ŠILALĖS RAJONO SAVIVALDYBĖS ADMINISTRACIJOS
DIREKTORIUS

ĮSAKYMAS
[bookmark: _Hlk130301522]DĖL ŠILALĖS RAJONO SAVIVALDYBĖS VIDINIO PRANEŠĖJŲ APSAUGOS INFORMACINIO KANALO ADMINISTRAVIMO TVARKOS APRAŠO PATVIRTINIMO 

2025 m. lapkričio 21 d. Nr. DĮV-623
Šilalė

Vadovaudamasis Lietuvos Respublikos pranešėjų apsaugos įstatymo 16 straipsnio 1 ir 3 dalimis, Lietuvos Respublikos vietos savivaldos įstatymo 34 straipsnio 6 dalies 2 punktu, įgyvendindamas Vidinių informacijos apie pažeidimus teikimo kanalų įdiegimo ir jų funkcionavimo užtikrinimo tvarkos aprašą, patvirtintą Lietuvos Respublikos Vyriausybės 2018 m. lapkričio 14 d. nutarimu Nr. 1133 „Dėl Lietuvos Respublikos pranešėjų apsaugos įstatymo įgyvendinimo“: 
1. T v i r t i n u Šilalės rajono savivaldybės vidinio pranešėjų apsaugos informacinio kanalo administravimo tvarkos aprašą  (pridedama).
2. Į p a r e i g o j u su Šilalės rajono savivaldybės vidinio pranešėjų apsaugos informacinio kanalo administravimo tvarkos aprašu supažindinti per Šilalės rajono savivaldybės (toliau – Savivaldybė) dokumentų valdymo sistemą „Kontora“:
2.1. Danutę Ringienę, Savivaldybės administracijos Veiklos administravimo skyriaus dokumentų tvarkytoją, Savivaldybės administracijos skyrių vedėjus, valstybės tarnautojus, neįeinančius į struktūrinius padalinius, ir seniūnijų seniūnus;
2.2. Savivaldybės administracijos skyrių vedėjus ir seniūnijų seniūnus – savo skyrių, seniūnijų darbuotojus;
2.3. Vaivą Kriskutę, Savivaldybės administracijos Veiklos administravimo skyriaus priimamojo sekretorę, Savivaldybės merą, vicemerus, mero patarėjus, Savivaldybės tarybos sekretorių.
3. P a v e d u:
3.1.  Justui Stankevičiui, Savivaldybės administracijos civilinės mobilizacijos vyriausiajam specialistui, užtikrinti Šilalės rajono savivaldybės vidinio pranešėjų apsaugos informacinio kanalo administravimo tvarkos aprašo įgyvendinimą;
3.2. paskelbti šį įsakymą Savivaldybės interneto svetainėje www.silale.lt ir Teisės aktų registre.
4. P r i p a ž į s t u netekusiais galios:
4.1. [bookmark: _Hlk214525371]Šilalės rajono savivaldybės administracijos direktoriaus 2025 m. rugsėjo 4 d. įsakymą Nr. DĮV-495 „Dėl Šilalės rajono savivaldybės vidinio pranešėjų apsaugos informacinio kanalo administravimo tvarkos aprašo patvirtinimo“;
4.2. Šilalės rajono savivaldybės administracijos direktoriaus 2025 m. lapkričio 18 d. įsakymą Nr. DĮV-618 „Dėl Šilalės rajono savivaldybės vidinio pranešėjų apsaugos informacinio kanalo administravimo tvarkos aprašo patvirtinimo“ .
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo paskelbimo arba įteikimo suinteresuotam asmeniui dienos.

Administracijos direktorius                                                                                 Andrius Jančauskas

